
90 DR 30.11.2005 

 

 Dato' Paduka Haji Badruddin bin Amiruldin:  Jadi Kedah dapat banyak 
mana Datuk? 

 Datuk Ong Tee Keat:  Ya, apa dia? 

 Dato' Paduka Haji Badruddin bin Amiruldin:  Kedah dapat banyak mana? 

 Datuk Ong Tee Keat:  Maklumat yang lanjut saya belum lagi. 

 Dato' Paduka Haji Badruddin bin Amiruldin:  Tolak Aquatic Centre? 

 Datuk Ong Tee Keat:  Kolam itu saya sudah cakap tadi, ya!  Tetapi jumlah tu 
Yang Berhormat saya sudah sebut tadi tetapi berapa yang diputuskan itu mungkin ada 
lagi yang tokok tambah.  Saya belum lagi dapat yang lengkap.   

 Yang Berhormat bagi Parit menunjukkan keprihatinan beliau terhadap 
pemilihan peserta-peserta kita yang berkecimpung dalam program pembangunan 
ekonomi belia.  Itu memang relevan saya rasa sebab apa yang penting itu bukan 
sahaja dapat pastikan bahawa mereka yang betul-betul minat dalam bidang perniagaan 
itu dapat bantuan yang kita salurkan tetapi kadang kala ini banyak bergantung kepada 
budi bicara pegawai kita yang mengendalikan misal kata temu ramah dan sebagainya.  
Saya berharaplah ini sedikit sebanyak akan dapat membantu siswazah kita yang 
menganggur sekarang walaupun peruntukan yang diberikan itu bukanlah lumayan 
sangat tetapi ia sedikit sebanyak akan dapat membantu kita dalam usaha ini. 

Yang Berhormat bagi Kuala Krau menyentuh tentang soal peruntukan yang 
saya kira beliau bermaksud peruntukan bagi pengupayaan pertubuhan belia.  
Sebenarnya untuk makluman Yang Berhormat, tahun lalu peruntukan sebanyak 
RM3,000 untuk setiap pertubuhan belia yang dianggap lesu di mana-mana satu daerah 
akan disalurkan kepada persatuan belia berkenaan melalui Majlis Belia Daerah, dan 
kalau tidak silap saya setiap daerah itu diberikan wang peruntukan sebanyak RM36,000 
untuk menampung keperluan 12 buah persatuan belia yang dianggap lesu.  Tetapi 
tahun ini pula program pengupayaan pertubuhan belia ini tidak diteruskan sebab untuk 
mengupayakan pertubuhan belia, pihak kementerian sebenarnya telah pun merubah 
pendekatannya, iaitu dengan merekrut pegawai-pegawai penggerak Rakan Muda.  Itu 
pun mereka ini merupakan pegawai-pegawai kontrak yang betul-betul berjiwa muda, 
berjiwa belia dan untuk membantu dalam pengupayaan pertubuhan belia di peringkat 
akar umbi.   

Datuk Ong Tee Keat:  Yang Berhormat.... 

Tuan Haji Ismail bin Haji Mohamed Said:  Tuan Pengerusi. 

Tuan Pengerusi [Datuk Dr. Yusof bin Yacob]:  Yang Berhormat, Yang 
Berhormat bagi Kuala Krau. 

Datuk Ong Tee Keat:  Ya, sila. 

Tuan Haji Ismail bin Haji Mohamed Said:  Terima kasih Tuan Pengerusi dan 
Yang Berhormat Timbalan Menteri. Saya juga ada menimbulkan mengenai 
permohonan persatuan belia yang menggunakan borang PB1 yang mana dahulu 
peruntukan diserahkan kepada Pejabat Belia  Negeri sejumlah RM100,000 setahun, 
dan pada tahun 2005 ini tidak ada langsung persatuan belia yang telah diluluskan 
peruntukan melalui borang PB1 kerana amalannya pada tahun-tahun sudah diberikan 
kuasa kepada Pengarah Belia  Negeri, tapi kali ini nampaknya diberi kuasa kepada 
kementerian melalui Yang Berhormat Menteri sendiri.  Apakah tindakan ini wajar dan 
untuk memberikan kegiatan persatuan ini lebih aktif lagi. 

Datuk Ong Tee Keat:  Tuan Pengerusi, sebenarnya borang yang disebutkan 
tadi itu saya kurang pasti.  Cuma setakat ini setiap tahun geran tahunan yang berjumlah 
tetap diteruskan penyalurannya kepada persatuan-persatuan belia khususnya 
persatuan-persatuan yang menganggotai MBM.  Ini sebagai satu geran tahunan, 
sedangkan apa yang tadi disarankan oleh Yang Berhormat iaitu yang berjumlah 
RM100,000 itu saya kurang pasti.  Tapi kuasa untuk meluluskan peruntukan khasnya 
untuk badan-badan belia di peringkat negeri itu memang sekarang ini  sedang dalam 
pertimbangan pihak kementerian. 

Tuan Pengerusi, saya beralih kepada persoalan Yang Berhormat bagi Sabak 
Bernam.  Saya setuju dengan saranan Yang Berhormat Sabak Bernam tadi di mana 
kepegawaian tetap merupakan satu-satunya permasalahan ataupun kekangan yang 



Dato' Paduka Haji Badruddin bin Amiruldin: Jadi Kedah dapat banyak mana Datuk?. Datuk Ong Tee Keat: Ya, apa dia?. Dato' Paduka Haji Badruddin bin Amiruldin: Kedah dapat banyak mana?. Datuk Ong Tee Keat: Maklumat yang lanjut saya belum lagi. Dato' Paduka Haji Badruddin bin Amiruldin: Tolak Aquatic Centre?. Datuk Ong Tee Keat: Kolam itu saya sudah cakap tadi, ya! Tetapi jumlah tu Yang Berhormat saya sudah sebut tadi tetapi berapa yang diputuskan itu mungkin ada lagi yang tokok tambah. Saya belum lagi dapat yang lengkap. Yang Berhormat bagi Parit menunjukkan keprihatinan beliau terhadap pemilihan peserta-peserta kita yang berkecimpung dalam program pembangunan ekonomi belia. Itu memang relevan saya rasa sebab apa yang penting itu bukan sahaja dapat pastikan bahawa mereka yang betul-betul minat dalam bidang perniagaan itu dapat bantuan yang kita salurkan tetapi kadang kala ini banyak bergantung kepada budi bicara pegawai kita yang mengendalikan misal kata temu ramah dan sebagainya. Saya berharaplah ini sedikit sebanyak akan dapat membantu siswazah kita yang menganggur sekarang walaupun peruntukan yang diberikan itu bukanlah lumayan sangat tetapi ia sedikit sebanyak akan dapat membantu kita dalam usaha ini. Yang Berhormat bagi Kuala Krau menyentuh tentang soal peruntukan yang saya kira beliau bermaksud peruntukan bagi pengupayaan pertubuhan belia. Sebenarnya untuk makluman Yang Berhormat, tahun lalu peruntukan sebanyak RM3,000 untuk setiap pertubuhan belia yang dianggap lesu di mana-mana satu daerah akan disalurkan kepada persatuan belia berkenaan melalui Majlis Belia Daerah, dan kalau tidak silap saya setiap daerah itu diberikan wang peruntukan sebanyak RM36,000 untuk menampung keperluan 12 buah persatuan belia yang dianggap lesu. Tetapi tahun ini pula program pengupayaan pertubuhan belia ini tidak diteruskan sebab untuk mengupayakan pertubuhan belia, pihak kementerian sebenarnya telah pun merubah pendekatannya, iaitu dengan merekrut pegawai-pegawai penggerak Rakan Muda. Itu pun mereka ini merupakan pegawai-pegawai kontrak yang betul-betul berjiwa muda, berjiwa belia dan untuk membantu dalam pengupayaan pertubuhan belia di peringkat akar umbi. Datuk Ong Tee Keat: Yang Berhormat.... Tuan Haji Ismail bin Haji Mohamed Said: Tuan Pengerusi. Tuan Pengerusi [Datuk Dr. Yusof bin Yacob]: Yang Berhormat, Yang Berhormat bagi Kuala Krau. Datuk Ong Tee Keat: Ya, sila. Tuan Haji Ismail bin Haji Mohamed Said: Terima kasih Tuan Pengerusi dan Yang Berhormat Timbalan Menteri. Saya juga ada menimbulkan mengenai permohonan persatuan belia yang menggunakan borang PB1 yang mana dahulu peruntukan diserahkan kepada Pejabat Belia Negeri sejumlah RM100,000 setahun, dan pada tahun 2005 ini tidak ada langsung persatuan belia yang telah diluluskan peruntukan melalui borang PB1 kerana amalannya pada tahun-tahun sudah diberikan kuasa kepada Pengarah Belia Negeri, tapi kali ini nampaknya diberi kuasa kepada kementerian melalui Yang Berhormat Menteri sendiri. Apakah tindakan ini wajar dan untuk memberikan kegiatan persatuan ini lebih aktif lagi. Datuk Ong Tee Keat: Tuan Pengerusi, sebenarnya borang yang disebutkan tadi itu saya kurang pasti. Cuma setakat ini setiap tahun geran tahunan yang berjumlah tetap diteruskan penyalurannya kepada persatuan-persatuan belia khususnya persatuan-persatuan yang menganggotai MBM. Ini sebagai satu geran tahunan, sedangkan apa yang tadi disarankan oleh Yang Berhormat iaitu yang berjumlah RM100,000 itu saya kurang pasti. Tapi kuasa untuk meluluskan peruntukan khasnya untuk badan-badan belia di peringkat negeri itu memang sekarang ini sedang dalam pertimbangan pihak kementerian. Tuan Pengerusi, saya beralih kepada persoalan Yang Berhormat bagi Sabak Bernam. Saya setuju dengan saranan Yang Berhormat Sabak Bernam tadi di mana kepegawaian tetap merupakan satu-satunya permasalahan ataupun kekangan yang.